נתן זייברג

נתן "נתי" זייברג (Nathan "Nati" Seiberg; נולד ב-22 בספטמבר 1956) הוא פיזיקאי ישראלי-אמריקאי החוקר את תחום תורת המיתרים. הוא מכהן כפרופסור במכון למחקר מתקדם בעיר פרינסטון שבניו-ג'רזי.

קורות חיים 
נולד בישראל ב-22 בספטמבר 1956. בילדותו התבלט במחנה נוער שוחר מדע שנערך במכון ויצמן. 

סיים תואר ראשון בפיזיקה בהצטיינות באוניברסיטת תל אביב בשנת 1977, לאחר מכן התגייס ושירת חמש שנים בצה"ל. במקביל עבד על דוקטורט במכון ויצמן, בהנחיית חיים הררי, אותו סיים בשנת 1982. הוא החל ללמד במכון ויצמן, ובשנת 1989 מונה לפרופסור מן המניין. בשנים 1989 עד 1997 כיהן כפרופסור באוניברסיטת ראטגרס. משנת 1997 משמש כפרופסור מן המניין לפיזיקה מתמטית במכון למחקר מתקדם (הישראלי היחיד אי פעם שכיהן במוסד זה) ומשנת 1998 כפרופסור אורח באוניברסיטת פרינסטון. 

בשנת 1995 הוענקה לו מדליית אוסקר קליין. בשנת 1996 קיבל מלגה במסגרת היוקרתית של עמיתי מקארתור. בשנת 2008 מונה כחבר באקדמיה הלאומית למדעים של ארצות הברית.
ב-2012 זכה בפרס לפיזיקה יסודית בסך 3 מיליון דולר. בשנת 2016 זכה במדליית דיראק יחד עם מיכאל שיפמן וארקדי ויינשטיין.

למחקריו של זייברג היה תרומה משמעותית בתחום תורת המיתרים ותורת השדות הקוונטית. ביחד עם אדוארד ויטן פרסם את משוואות זייברג-ויטן, העוסקות בתורת כיול.

קישורים חיצוניים 

 

 דף הבית של זייברג במכון למחקר מתקדם

הערות שוליים

בוגרי אוניברסיטת תל אביב
בעלי תואר דוקטור ממכון ויצמן למדע
פיזיקאים ישראלים
פיזיקאים אמריקאים
פיזיקאים יהודים
סגל אוניברסיטת פרינסטון
סגל המכון למחקר מתקדם
סגל אוניברסיטת ראטגרס
סגל מכון ויצמן למדע: פיזיקה
עמיתי מקארתור
מהגרים מישראל לארצות הברית
ישראלים חברי האקדמיה הלאומית למדעים של ארצות הברית
זוכי מדליית אוסקר קליין
זוכי פרס פריצת הדרך בפיזיקה יסודית
זוכי פרס דני היינמן לפיזיקה מתמטית
ישראלים שנולדו ב-1956
זוכי פרס דיראק